BBC Hausa - News - Takaitaccen Tarihin Seini Oumarou
An sabunta: 11 ga Maris, 2011 - An wallafa a 10:12 GMT
Takaitaccen Tarihin Seini Oumarou
Seini Oumarou ya yi alkawarin ci gaba da manufofin tsohon shugaba Tandja
An haifi Malam Seini Oumarou a shekarar 1950 a garin Tillaberi daga kabilar Djerma.
Ya rike mukamin minista na kusan shekaru goma a gwamnatin Tandja, kafin daga bisani a nada shi Fira Minista a 2007.
Dan shekaru 60, ya gabatar da kansa a matsayin shugaban bangaren siyasar Tadja.
Shi ne shugaban jam'iyyar National Movement for the Development of Society, kuma ya zo na biyu a zagayen farko na zaben shugaban kasar da aka gudanar.
Masu lura da al'amura na ganin Oumarou ya samu goyon bayan jama'ar karkara wadanda tsohon shugaban Tandja ke da farin jini a cikinsu.
Ya fito kiri-kiri ya nemi a saki tsohon shugaban wanda ya ce fursunan siyasa ne.
A lokacin yakin neman zabensa, ya yi alkawarin ci gaba da ayyuka tare da manufofin shuagaba Tandja.
Sai dai ya dandana kudar zamansa a gwamnati. A tsakiyar bara an kama shi na dan wani lokaci kan zargin almubazzaranci da kudaden gwamnati, a wani yunkuri na gyara al'amura da gwamnatin soji ta kaddamar.